==== Voldtægt ====
{{Quote box |quoted=true |bgcolor=#FFFFF0 |salign=center|quote= Og når Herren din Gud giver [byen] i din magt, skal du hugge alle dens mænd ned med sværd. Men kvinder og børn og dyrene og alt, hvad der er i byen, det du har røvet i den, kan du tage som krigsbytte.|source=– 5. Mosebog, kap 20, vers 13-14|align=right|width=30em}}
{{Quote box |quoted=true |bgcolor=#FFFFF0 |salign=center|quote= Trods udvikling af teknologi og våben er systematiske seksuelle overgreb mod kvinder stadig et af de stærkeste midler til at tvinge en nation i knæ. I mange samfund er kvinden nemlig et symbol på selve landet, så når man voldtager hende, voldtager man hele folket.
|source=– Nanna Schelde, i artikel i Kristeligt Dagblad<ref name=":7" />|align=right|width=30em}}
{{uddybende|Massevoldtægt i krigssituationer}}
Til alle tider er kamphandlingerne på slagmarken blevet efterfulgt af, at sejrherren har bemægtiget sig taberens ejendom og værdier. Da kvinder i gamle dage opfattedes som deres mands ejendom, blev voldtægt af kvinder primært opfattet som en krænkelse af mandens rettigheder og ære. Omvendt blev voldtægt af kvinder i krigstid ikke anset for at være i strid med reglerne for krigsførelse: når man havde besejret en fjende, havde man ret til at tilegne sig fjendens ejendom, herunder hans kvinder.<ref>Askin (1997), s. 10-21</ref> Denne opfattelse var fremherskende helt frem til 1800-tallet, selvom den katolske kirke frarådede soldater at overfalde kvinder og opfordrede til ridderlig opførsel.<ref>Askin (1997), s. 23-24</ref> Efter islamisk sharia-lov straffes voldtægt af kvinder i krigstid med døden, uanset om overfaldsmanden er muslim eller ej.<ref>Khaled Abou El Fadl (2001). ''[http://articles.latimes.com/2001/aug/22/local/me-36804 Commentary: Terrorism Is at Odds With Islamic Tradition] {{Webarchive|url=https://web.archive.org/web/20170823001019/http://articles.latimes.com/2001/aug/22/local/me-36804 |date=23. august 2017 }}''. LA Times. Hentet 11 Juli 2011</ref> Det var først med revisionen af Geneve-konventionen fra 1949, at seksuelle overgreb på kvinder under væbnede konflikter udtrykkeligt blev forbudt.<ref name=":7">{{Cite web |url=https://www.kristeligt-dagblad.dk/udland/n%C3%A5r-en-nation-bliver-voldtaget |title=Nanna Schelde: Når en nation bliver voldtaget, artikel i Kristeligt Dagblad 21. juli 2006 |access-date=11. januar 2022 |archive-date=21. oktober 2020 |archive-url=https://web.archive.org/web/20201021104448/https://www.kristeligt-dagblad.dk/udland/n%C3%A5r-en-nation-bliver-voldtaget |url-status=live }}</ref>
Jura Psykologi Politik Samfund Militær Erhvervsliv Ledelse Samfundsvidenskab Sikkerhed Mellemmenneskelige_forhold